Oficial SUA: China a încercat "să distrugă"Australia din punct de vedere economic.
China a încercat "să distrugă" Australia din punct de vedere economic, afirmă un oficial din cadrul Administraţiei SUA, oferind argumente în favoarea intensificării parteneriatelor Washingtonului cu naţiuni din zona Indo-Pacifică. Kurt Campbell a reafirmat angajamentul Statelor Unite pentru noile parteneriate de securitate şi comerciale în regiunea Indo-Pacifică.
"China ar fi preferat să distrugă Australia, prin acţiuni specifice războiului economic", afirmă Kurt Campbell, coordonatorul Administraţiei SUA pentru zona Indo-Pacifică, citat de agenţia Reuters şi de publicaţia The Hill.China a blocat în ultimul an o serie de importuri de produse din Australia, ca reacţie la legislaţia australiană în sensul limitării investiţiilor străine şi la solicitările Guvernului de la Canberra de a primi explicaţii privind originile pandemiei. Zhao Lijian, purtătorul de cuvânt al Ministerului de Externe din China afirma în iulie: "Noi nu vom permite niciunei ţări să obţină avantaje de pe urma relaţiilor comerciale cu statul chinez în timp ce lansează acuzaţii fără fundament pentru denigrarea Chinei şi subminează interesele noastre centrale".Kurt Campbell a reafirmat angajamentul Statelor Unite pentru noile parteneriate de securitate şi comerciale în regiunea Indo-Pacifică. Statele Unite au semnat recent un parteneriat de securitate cu Australia şi Marea Britanie (AUKUS), o alianţă criticată vehement de China. De asemenea, Statele Unite au un parteneriat militar şi comercial cu India, Japonia şi Australia – Dialogul Cvadrilateral de Securitate (QUAD)."Statele Unite nu abandonează regiunea Indo-Pacifică şi nu suntem în declin", a dat asigurări Kurt Campbell.